બધાને માટે આ નવી વાત હતી. બધા આ સાંભળી થોડા ચીંતીત થએલા જણાયા. એક જણે પુછયું, “ડોકટર,વધુ અવાજથી કાન પર અસર થાય એ તો સમજયા. પણ એ સીવાય બીજું કશું થાય?” “વધુ અવાજથી કંટાળો આવે, અનીદ્રા જેવું લાગે, સાવ થાકી ગયા જેવું નર્વસનેસ—થાય. તમારી કાર્યક્ષમતા પર અસર થાય એટલે કે ધાર્યું કામ તમે કરી ન શકો, નોકરીમાં ગુલ્લા વધવા માંડે, આંખનાં પોપચાં દુખે, તેથી ધ્યાનથી જોઈને કામ કરવાનું થાય ત્યારે આંખો દુખે, માથું દુખે અને પચનતંત્ર અનીયમીત થાય. આ બાબત વધુ સંશોધન ચાલે છે અને અમે લાગે છે કે તેના કારણે બ્લડપ્રેશર વધી જાય, નસો સાંકડી થાય, લાંબા સમયે હ્રદય પરનો બોજ વધી જાય. તે ઉપરાંત હોર્મોન્સનું અનીયમીત ઝરણ થાય અને મગજ પર તાણ વધી જાય” ડોકટરે સમજાવ્યું.